ଖୋର୍ଦ୍ଧା, ଅକ୍ଟୋବର ୨୮(ଲୋକାଲ ୱାୟାର): ଖୋର୍ଦ୍ଧା ଜିଲ୍ଲା ଜଙ୍କିଆ ଥାନା ଅନ୍ତର୍ଗତ ଗୋଡ଼ିପଡ଼ା ପଞ୍ଚାୟତରେ ବୁଧବାର ଅପରାହ୍ଣରେ ଏକ କୂଅରୁ ମା' ଓ ଶିଶୁ ପୁତ୍ରର ମୃତଦେହ ଉଦ୍ଧାର କରାଯାଇଥିବା ବେଳେ ସେମାନେ ଆତ୍ମହତ୍ୟା କରିଥିବା ସନ୍ଦେହ କରାଯାଇଛି ।
ଗୋଡ଼ିପଡ଼ା ପଞ୍ଚାୟତ ଟାଙ୍ଗୀସାହିରେ ରହୁଛନ୍ତି ମନୋଜ ଶ୍ରୀଚନ୍ଦନ । ଅପରାହ୍ଣରେ ତାଙ୍କର ଜଣେ ପଡ଼ୋଶୀ କୂଅରୁ ପାଣି ଆଣିବାକୁ ଯାଇ କୂଅରେ ମା-ପୁଅଙ୍କ ମୃତଦେହ ଭାସୁଥିବା ଦେଖିବାକୁ ପାଇଥିଲେ ।
ଅଗ୍ନିଶମ ବାହିନୀ କର୍ମଚାରୀ ପହଞ୍ଚି ଉଭୟଙ୍କ ମୃତଦେହ ଉଦ୍ଧାର କରିଥିଲେ । ମନୋଜରଙ୍କ ଏକ କନ୍ୟା ସନ୍ତାନ ମଧ୍ୟ ଅଛି । ଘଟଣାର ତଦନ୍ତ କରାଯାଉଥିବା କହିଛନ୍ତି ଜଙ୍କିଆ ଥାନାଧିକାରୀ ସତ୍ୟବ୍ରତ ଲେଙ୍କା ।
